|  |  |  |  |
| --- | --- | --- | --- |
| Rīgā | 25.05.2022 | Nr. | 04.2-02/1610 |
| uz | 24.03.2022. | Nr. | 1-132/2295 |

Vides aizsardzības un reģionālās attīstības ministrijai

Informācijai: Finanšu ministrijai

Veselības ministrijai

VSIA “Autotransporta direkcija”

Par izdevumu, kas saistīti ar COVID-19

epidemioloģisko prasību ievērošanu,

kompensēšanu valstspilsētu pašvaldībām

Satiksmes ministrija ir iepazinusies ar Vides aizsardzības un reģionālās attīstības ministrijas (turpmāk – VARAM) iesniegumu, kurā VARAM aicina Satiksmes ministriju vai VSIA “Autotransporta direkcija” apstiprināt, ka izmaksas par Covid-19 vīrusa antigēna testiem ir iekļaujamas pie kopējiem izdevumiem Covid-19 pandēmijas ierobežošanai par laika periodu no 2021. gada 1. jūlija līdz 2021. gada 31. decembrim un kompensējamas no valsts budžeta programmas “Līdzekļi neparedzētiem gadījumiem”, atbilstoši Ministru kabineta 2021. gada 9. marta protokollēmuma (prot. Nr. 24 6. §) “Informatīvais  ziņojums “Par epidemioloģiskās drošības prasībām sabiedriskajā transportā, to ievērošanu un kontroli”” noteiktajam mērķim. Vienlaikus norādīts, ka, ja šādu apstiprinājumu nevar sniegt, Autotransporta direkcijai nepieciešams precizēt aprēķinus un izslēgt izmaksas par Covid-19 vīrusa antigēna testiem.

Izvērtējot ar Covid-19 infekcijas ierobežošanu pieņemto Ministru kabineta rīkojumu un Ministru kabineta noteikumu kopumu kopš 2021. gada 9.marta, norādāms, ka sabiedriskā transporta pakalpojumos epidemioloģiskās prasības ir bijušas noteiktas nepārtraukti. Satiksmes ministrija vērš uzmanību, ka saskaņā ar Sabiedriskā transporta pakalpojumu likuma 2.pantu likuma mērķis ir nodrošināt iedzīvotājiem pieejamus sabiedriskā transporta pakalpojumus, kas faktiski uzliek pienākumu valstspilsētām nodrošināt sabiedriskā transporta pakalpojumu nepārtrauktību.

2021.gada 30.novembra sēdē Ministru kabinets atbalstīja grozījumus Ministru kabineta 2021. gada 9. oktobra rīkojumā Nr.720 “Par ārkārtējās situācijas izsludināšanu”, papildinot rīkojumu ar 5.1.5. punktu, kas noteica, ka no 2021.gada 6.decembra darba devējs, lai mazinātu Covid -19 izplatības riskus, var organizēt visu klātienē esošo darbinieku (amatpersonu), tai skaitā darbinieku (amatpersonu) ar vakcinācijas un pārslimošanas sertifikātu, testēšanu (t.sk. ar Covid-19 antigēna skrīninga testu) un ka šādā gadījumā testēšanas izmaksas tiek segtas no darba devēja līdzekļiem.

Ņemot to vērā, Satiksmes ministrijas ieskatā sabiedriskā transporta pakalpojumu nepārtrauktības nodrošināšanai sabiedriskā transporta pakalpojumu sniedzējiem radās izdevumi darbinieku testēšanai, kas būtu kompensējami par 2021.gada decembri. Autotransporta direkcija ir apkopojusi valstspilsētu iesniegto precizēto informāciju par izdevumiem ietverot izdevumus par antigēnu testiem 2021.gada decembri.

Pielikumā: precizētais aprēķins uz 1 lapas.

Valsts sekretāra vietā –

Valsts sekretāra vietniece L.Austrupe

Ziemele, 67028036

Dana.Ziemele@sam.gov.lv

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU