|  |  |  |  |
| --- | --- | --- | --- |
| Rīgā, | 24.03.2022. | Nr. | 1-132/2295 |
| Uz | 25.02.2022.  16.03.2022. | Nr. | 04.2-02/684  2.2/202/2022/NOS |

**Satiksmes ministrijai**

*Informācijai:* **Valsts sabiedrībai ar ierobežotu atbildību**

**“Autotransporta direkcija”**

*Par apstiprinājuma sniegšanu*

Vides aizsardzības un reģionālās attīstības ministrija (turpmāk – VARAM) 2022. gada 16. martā saņēma Valsts sabiedrības ar ierobežotu atbildību “Autotransporta direkcija” (turpmāk – Autotransporta direkcija) vēstuli (Nr. 2.2/202/2022/NOS) ar apkopotu informāciju par valstspilsētu pašvaldību izdevumiem saistībā ar piesardzības pasākumu ieviešanu sabiedriskajā transportā par laika periodu no 2021. gada 1. jūlija līdz 2021. gada 31. decembrim.

Minētajā vēstulē Autotransporta direkcija vērš uzmanību, ka atsevišķas valstspilsētu pašvaldības (Rīgas, Ventspils, Valmieras un Rēzeknes) pie izdevumiem Covid-19 pandēmijas ierobežošanai 2021. gada oktobra, novembra un decembra mēnešos ir norādījušas arī izmaksas par SARS-Cov-2 (Covid-19) vīrusa antigēna testiem. Autotransporta direkcija norāda, ka tās rīcībā nav informācijas par to, kādā situācijā izmantoti Covid-19 vīrusa antigēna testi, kā arī vai ir pastāvējusi vienošanās par Covid-19 testu izmaksu segšanu no darba devēja vai pašvaldības līdzekļiem. Līdz ar to Autotransporta direkcija nevar sniegt vērtējumu, vai izmaksas par Covid-19 vīrusa antigēna testiem ir iekļaujamas pie kopējiem izdevumiem Covid-19 pandēmijas ierobežošanai un vai ir kompensējamas no valsts budžeta līdzekļiem.

Ņemot vērā iepriekš minēto, VARAM aicina Satiksmes ministriju vai Autotransporta direkciju apstiprināt, ka izmaksas par Covid-19 vīrusa antigēna testiem ir iekļaujamas pie kopējiem izdevumiem Covid-19 pandēmijas ierobežošanai par laika periodu no 2021. gada 1. jūlija līdz 2021. gada 31. decembrim un kompensējamas no valsts budžeta progammas “Līdzekļi neparedzētiem gadījumiem”, atbilstoši Ministru kabineta 2021. gada 9. marta protokollēmuma (prot. Nr. 24 6. §) “Informatīvais  ziņojums “Par epidemioloģiskās drošības prasībām sabiedriskajā transportā, to ievērošanu un kontroli”” noteitkajam mērķim. Ja šādu apstiprinājumu nevar sniegt, lūdzam Autotransporta direkciju precizēt aprēķinus un izslēgt izmaksas par Covid-19 vīrusa antigēna testiem.

Ar cieņu  
valsts sekretāra vietniece I. Oša

Vaivode 66016749

[solvita.vaivode@varam.gov.lv](mailto:solvita.vaivode@varam.gov.lv)

|  |
| --- |
| ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU |